text: Kvinde død efter solo-ulykke
  03 oktober 2016 kl. 04.41
  Det gik frygtelig galt søndag aften, da en kvinde ramte et træ på en køretur ved Vonge. Den 19-årige bilist døde tidligt mandag morgen af sine kvæstelser. 
  En 19-årig kvinde mistede søndag aften herredømmet over sin bil. Det skete på Tinnetvej ved Vonge. Kvinden ramte et træ og blev sendt til Odense Universitetshospital med alvorlige kvæstelser.
  - Kvinden er død af sine kvæstelser tidligt mandag morgen, fortæller vagtchef ved Sydøstjyllands Politi Henrik Dam til TV SYD. 
  Han påpeger, at det var et mørkt sted ulykken skete, men hvorfor det gik så galt, ved de endnu ikke. En bilinspektør skal se på bilen senere i dag.
  
  